title: "B\u00fcrgerm\u00e4\u00e4ster"
text: "En b\u00fcrgerm\u00e4\u00e4ster st\u00e4\u00e4nt en gemeen of st\u00e4\u00e4d f\u00f6\u00f6r. Uun enkelt lunen woort hi direkt faan a lidj weelet, uun \u00f6\u00f6dern faan a gemeen- of st\u00e4\u00e4dfertreedern.\n\nUun grater st\u00e4\u00e4den \nUun grater st\u00e4\u00e4den jaft at muar b\u00fcrgerm\u00e4\u00e4stern f\u00f6r enkelt apgoowen. Jo san di boower-b\u00fcrgerm\u00e4\u00e4ster onersteld. \n\nDi boower-b\u00fcrgerm\u00e4\u00e4ster as uk miast det ofisiel betiaknang faan a ferwaltang, so \u00fcs en loonriad uun en (loon-)kreis.\n\nB\u00fc\u00fcrf\u00f6\u00f6ges \nUun ualang tidjen j\u00e4\u00e4w't uun Nuurdfresklun an \u00f6\u00f6dershuar uunsteed faan en b\u00fcrgerm\u00e4\u00e4ster di b\u00fc\u00fcrf\u00f6\u00f6ges ( b\u00fc\u00fcrf\u00f6\u00f6gels,  b\u00fc\u00fcrf\u00f6\u00f6ger).\n\nIar Sjiisklun faan a Preusen regiaret wurd, h\u00e4\u00e4 a b\u00fc\u00fcrf\u00f6\u00f6ges diarf\u00f6r suragt, dat a reegeln iinh\u00e4\u00e4len wurd. \u00dc\u00fcb a \u00f6\u00f6der sidj wiar hi uk diarf\u00f6r diar, sin gemeen jinauer a bopersten tu fertreeden. Sodenang kaam hi flooksis uun a knip, auer hi tesken sin lidj an a regiarang sted. Bit tu't lunamleien (am 1800) h\u00e4\u00e4 a b\u00fc\u00fcrf\u00f6\u00f6ges uk det werk \u00fc\u00fcb't gemeenlun ferdiald.\n\n1867 feerd a Preusen at lungemeenordnang iin, an do j\u00e4\u00e4w't nian b\u00fc\u00fcrf\u00f6\u00f6gesen muar.\n\nSpreegwurd \n Leewer sjeph\u00f6rd bi a dik, \u00fcs b\u00fcrgerm\u00e4\u00e4ster bi A Wik.\n\nFutnuuten \n\nRocht\nPolitiik"